Id-difensur ta’ Los Angeles Galaxy, Emiliano Insua, tkellem fuq l-ex kollega Zlatan Ibrahimovic li ħalla lill-club li jilgħab fil-Major League Soccer Amerikana biex ingħaqad ma’ AC Milan. Huwa qal li bħala persuna kellu ċ-ċans isir jafu ftit iżda minn dan iż-żmien seta’ jinnota ħafna affarijiet kemm pożittivi kif ukoll negattivi. Fuq nota pożittiva, Insua qal li bħala player fit-team ta’ LA Galaxy, Ibrahimovic kien determinanti speċjalment biex irebbaħ ċerti partiti tal-kampjonat. Huwa fisser kemm huwa faċli u naturali għalih li jiskorja ħafna goals. Mill-banda l-oħra, il-player ta’ 31 sena qal li personalment Ibrahimovic mhux bniedem ta’ min jafda fuqu filwaqt li sostna wkoll li hu xi ftit kburi bih innifsu. Ibrahimovic għamel staġun u nofs jilgħab ma’ LA Galaxy u skorja 52 goal f’56 partita.